
Creștinism ortodox, naţiune, sfinţi, eroism, istorie... 


FEBRUARIE 4, 2024 DE DANIELVLA 


Ecumenistul Nifon al Târgoviștei, la fel de eretic în 
2024 ca în 2013 la Busan 


| Q Sa 
Foto - basilica.ro — IPS Nifon semnează în Cartea de aur a oraşului Karlsruhe, eveniment în cadrul 
Adunării Generale a CMB, 03.09.2022. OCMB 


Basililica.ro (https://basilica.ro/interviu-cu-mitropolitul-nifon-prin-dialogul-intre-crestini-se-face-cea- 
mai-buna-si-necesara-misiune-ortodoxa/? 

swcfpc&fbclid=IwAR3IDOnSD5sOpwi7kkcGX0oz4u OzegakvHl2bpqAitercj q552X2_wR2Jbw) a 
pubilcat un interviu cu pseudo-mitropolitul Nifon al Târgoviștei pe 31 ianuarie 2024. Am selectat cîteva 
pasaje în care respectivul personaj reiterează greşelile și ereziile pe care le-a proferat de-a lungul 


timpului și în mod special la întâlnirea CM,„B” din 2013, la Busan în Koreea de Sud. 


În anumite momente de dinainte de 1989, relațiile cu Consiliul Mondial al Bisericilor 
(https://vww.oikoumene.org/) de la Geneva nu au fost foarte uşoare, întrucât, într-un regim politic în care 
libertatea nu reprezenta o coordonată intangibilă, voci străine de Biserică au sugerat sau chiar presat delegații 
români să amenințe cu retragerea Bisericii Ortodoxe Române din Consiliu. Evident că Biserica nu le-a dat curs, 
iar astăzi, Consiliul Ecumenic este recunoscător tuturor pentru rezistenţa la aceste presiuni antiecumenice, 


străine de spiritul nostru eclezial. 


Notă admin: Deci comuniștii i-au presat să renunţe la participarea la CM, B”, dar ei au rezistat „eroic”. 


Glasul creștinilor, în Europa diversităţii 


Dacă în trecut eram Biserici separate de istorie, situate în blocuri economice, politice, culturale diferite şi 
antagonice, astăzi, când ne bucurăm de libertate, suntem datori ca în relaţiile externe bisericeşti să sporim 
solidaritatea, excluzând unele suspiciuni sau neîncrederi, pentru o mărturie creştină, comună şi credibilă, 
într-o lume indiferentă şi pe alocuri cu puternice nuanțe de descreştinare. Un glas puternic al creştinilor, în 
Europa diversității, nu poate fi trecut cu vederea! 


Notă admin: Recunoaşte din nou bisericitatea ereticilor pe care îi numește „Biserici” și „creştini”, deşi 
aceştia sunt sub anateme și nebotezaţi. Nu se poate avea o mărturie comună cu ereticii! 


Pe de altă parte, o Biserică fragmentată nu poate vindeca o societate divizată, care pare să fie cuprinsă, pe 
alocuri, de virusul secularizării accentuate, al colonizării ideologice şi al ideilor neomarxiste, care promovează 
atitudini şi manifestări antiecleziale şi implicit anticlericale. 


Notă admin: Reiterează erezia „unității pierdute a Bisericii” de la Busan!!! 


Însă, în creştinismul de diferite nuanţe confesionale, care are o memorie experențială milenară, provocărilor 
timpului trebuie să li se răspundă prin solidaritate comună şi coresponsabilitate. Suntem de acord că există un 
câmp imens de înnoire, de revitalizare a moştenirii creştine şi chiar mai ales de progres în ceea ce priveşte 
calitatea vieții umane, însă toate acestea trebuie să se dezvolte pe principiile şi valorile civilizaţiei 
creștine care, aşa cum spuneam, de două milenii construieşte lumea în spiritul libertăţii, echităţii şi al 
adevărului evanghelic. 


Notă admin: Nu există adevăr evanghelic la eretici („creştinismul de diferite nuanţe confesionale”). 


Mărturisesc că în relațiile externe ale Bisericii Ortodoxe Române cu diferitele Biserici şi confesiuni creştine se 
conturează, uneori, o viziune tot mai comună asupra răspunsurilor la principalele probleme pe care le 
înregistrează societatea globală: libertatea lipsită de responsabilitate, secularizarea şi criza familiei, contestarea 
prezenței Bisericii în societate, diverse atitudini şi curente anticlericale, etc. 


Notă admin: În acest pasaj şi nu numai, se substituie în exprimare limbajului din documentul nr. 6 de la 
pseudo-sinodul din Creta înlocuind „Biserica” cu „Biserica Ortodoxă Română” şi continuă cu „Biserici și 
confesiuni creştine” pentru a lăsa impresia unui mesaj relativ ortodox. Celelalte/,„diferitele Biserici” ar fi 
celelalte Biserici Ortodoxe Locale și „confesiunile creştine” ar fi neortodocşii. Dar este inutil, întrucât în 
alte pasaje recunoaşte clar „bisericitatea” ereticilor. 


Așadar, perspectivele sunt întotdeauna fondate pe multă speranță, pe încrederea în Bunul Dumnezeu şi pe 
dorința şi voința de a face mai mult, de a ne deschide cu curaj, în duh misionar, unii către alții şi de a colabora 
responsabil pentru unitatea creştină şi implicit pentru zidirea unei lumi mai bune şi cu preocuparea de a 
oferi lumii maximă credibilitate Cuvântului lui Dumnezeu în contemporaneitate, mai ales față de cei 
necredincioşi şi necreştini. 


Basilica.ro: Din superficialitate, unii cataloghează greșit relațiile cu celelalte culte. Ei uită, de 
exemplu, faptul că diaspora Bisericii noastre este găzduită în mare parte de catolici, de anglicani și 
de protestanți, cu care avem relaţii de cooperare benefice. Puteţi explica şi alte aspecte care sunt 
insuficient înțelese? Care este baza şi care sunt perspectivele pe care se cultivă aceste relații de 
cooperare intercreștină? 


Notă admin: Dar de ce românii din Europa nu îşi construiesc propriile biserici sau de ce nu se slujeşte în 
spaţii închiriate? Tocmai pentru a rămâne datori ereticilor și a fi nevoiţi să participe la amestecul 
sincretist? 


IPS Nifon: Consider că este foarte important dialogul inter-creştin, mai cu seamă că lumea se confruntă cu 
multe provocări, inclusiv migrația masivă şi diversificată, la care trebuie să răspundem cel mai adesea în mod 
unitar, dar şi pentru că vocația creştină este una de unitate şi cooperare responsabilă. 


Numeroase parohii ortodoxe româneşti din diaspora îşi desfăşoară activitatea în locaşurile de cult mai ales 
catolice, dar şi protestante în întreaga Europă, iar aceasta se datorează dialogului inter-creştin şi bunelor 
relații ale Bisericii noastre și mai ales a deschiderii vizionare a Preafericitului Părinte Patriarh 
Daniel, cu ansamblul lumii creştine. 


Notă admin: Halal deschidere vizionară de eretic ecumenist! 


Există probabil unii care nu cunosc această realitate şi preferă penibilul ignoranței și izolarea, 
uneori degradantă, având impresia că prin dialog s-ar ceda cumva din plenitudinea credinței 
noastre. Aş menționa şi alte aspecte mai puțin înțelese şi anume că dialogul ecumenic ar fi o erezie, 
ceea ce este total eronat, pentru că el nu are la bază un set de învățături, ci este vorba, pur şi simplu, de un 
dialog uman şi creştin de cunoaştere reciprocă. 


Notă admin: Deci ortodocşii mărturisitori sunt ignoranţi și se izolează — zice Nifon... Dar dialogul 
ecumenic ESTE o erezie, întrucât pune în practică teologia eretică a Conciliului Vatican II şi a Declaraţiei 
de la Toronto, conform cărora ar exista Biserică în afara Bisericii, creştini în afara Bisericii și Taine în 


afara Bisericii. Că ar exista o „Biserică nevăzută care ne-ar cuprinde pe toți — ortodocși şi neortodocşi etc. 
Se cedează din învățătura despre Biserica cea UNA, se alterează ecleziologia ortodoxă, se produc 
confuzii și raportări greșite la ceva ce NU este Biserica” 


Părintele Stăniloae a spus foarte clar că într-o măsură mai mare sau mai mică, recunoaştem Chipul lui Hristos 
reflectat prin Sfânta Scriptură şi în celelalte confesiuni. Acest dialog are la bază dorința de unitate eclezială 
firească, bazată pe porunca Mântuitorului „ca toți să fie una”. Nu presupune renunțarea la nimic din 
învățătura noastră de credință. 


Notă admin: Din păcate, până şi-a dat seama spre finalul vieţii, părintele Stăniloe a făcut multe gereşeli 
în teologia sa... 


Consider că prin intermediul dialogului între creştini se face cea mai bună şi necesară misiune ortodoxă, 
împărtăşind din tezaurul Ortodoxiei, spiritualitatea bimilenară şi celor care nu-l au, l-au uitat sau au pierdut 
din el pe drumul istoriei. 


Notă admin: Ei (cei care chipurile ne reprezintă la dilogurile ecumeniste), nu împărtăşesc nimic, ci doar 
vin înapoi cu un cuget din ce în ce mai neortodox, mai alterat. 


În relațiile cu celelalte culte religioase trebuie să pornim de la premisa că în fiecare comunitate strălucesc 
valori ale Bisericii creștine, al cărui tezaur se regăseşte plenar în Biserica primară. Pe de altă parte, 
Ortodoxia are conștiința deplinătății şi implicit a păstrării neştirbite a adevărurilor de învățătură fundamentate 
pe cel 7 sinoade ecumenice şi pe Sfânta Tradiţie. Acestea sunt chiar criteriile dreptei credințe şi numai în cadrul 
acestui tipar de înțelegere sunt posibile orice gândire şi orice interpretare a experiențelor spirituale actuale. 


Relațiile cu alte culte trebuie să să bazeze pe respect reciproc şi comunicare sinceră, în care să primeze dorința 
de dialog activ, care să ofere răspunsuri comune unor probleme ce privesc lumea creştină în general. În 
acest sens, ca model de comunicare şi cooperare locală, exemplu poate pentru alte spații europene şi nu numai, 
s-a constituit Consiliul Consultativ al Cultelor din România, la inițiativa Preafericitului Părinte 
Patriarh Daniel, organizație de natură etică, socială, autonomă, care are, printre alte obiective 
majore, prevenirea şi medierea în soluționarea eventualelor diferende interconfesionale și 
interreligioase. 


Notă admin: Cum ar putea ortodocşii să aibă răspunsuri comune cu ereticii din afara Bisericii?! Și... 
aflăm că pseudo-patriarhul Daniel a luat iniţiativa constituirii unui organism ecumenist la nivel naţional 
- „Consiliul Consultativ al Cultelor din România” 


Intr-o lume deja marcată de multiple fragmentări ideologice, vocația comună a cultelor este de a întări 
solidaritatea între oameni, în cultivarea păcii şi a armoniei în societate. 


Notă admin: Limbaj de lemn. 


Ecumenismul implică ieşirea din propriul tău spațiu cultural şi confesional şi interacționarea cu celălalt, căruia 
tu trebuie să îi prezinți coordonatele credinţei care îți definesc identitatea. Însă acesta implică două mari 
exigente: pe de-o parte trebuie să cunoşti temeinic tradiția, istoria şi doctrina Bisericii tale, fiind tu însuți un 
trăitor a ceea ce propovăduieşti, iar pe de alta să stăpâneşti maniera de a transmite toate acestea celui de lângă 
tine, în duhul păcii, al echilibrului şi al dragostei creştine. 


Notă admin: Ei nu cunosc nici temeinic tradiţia și nici nu au curajul să prezinte adevărul eterodocşilor. 


Altfel, există riscul radicalizării şi al refugiului în propria enclavă, atitudine proprie oamenilor nesiguri de ei 
înşişi, ignoranti, care într-adevăr, cataloghează greşit relaționarea cu comunitățile şi cultele creştine. 


Notă admin: „Radicalizare şi refugiu în propria enclavă...”. Eclava ar fi Biserica. Tocmai, că un om sigur 
nu cedează în mod eretic ecleziologia despre cine este Biserica şi care sunt graniţele ei. 


Dimpotrivă, noi ca români ortodocşi, având încredințarea că transmitem credința apostolică nealterată, nu 
trebuie să ezităm să apreciem pe ceilalți creştini, considerând că fiecare întâlnire este o nouă o şansă misionară, 
în vestirea şi înțelegerea autentică a cuvântului lui Dumnezeu în lume, în contextul prezenței tot mai 
accentuate a curentelor ostile tuturor creştinilor: neomarxismul, materialismul, secularismul. 


Notă admin: Ei nu transmit credinţa apostolică, ci parlamentează inutil, ba chiar se lasă antrenați în 
practicile ereticilor şi misiune ortodoxă în nici un caz nu fac. 


Principalul aspect neînțeles este că dialogul ecumenic nu înseamnă trădarea Ortodoxiei şi nici cedarea în 
anumite puncte. 


Notă admin: Păi tocmai că acolo se ajunge — la TRĂDARE! 


Asistăm astăzi la un proces de convertire la Ortodoxie, fie din lumea catolică, fie din cea protestantă, care, deşi 
nu putem spune că este unul de masă ci mai degrabă personal, nu ar putea fi posibil fără dialog. Amintesc aici 
câteva nume ale unor teologi remarcabili, care au îmbrățișat credința ortodoxă: Olivier Clement, Andrew 
Louth, Kallistos Ware, Seraphim Rose, Placide Deseille, Hugo Tristram Engelharăt ]r., Karl Christian Felmy, 
Peter Gillquist, Jaroslav Pelikan, E. Behr Sigel, etc. 


Notă admin: Aceștia în nici un caz n-au trecut la Ortoxie datorită întilnirilor şi dialogului ecumenist din 
CM,B” sau din alte organisme. 


Pentru cei ce vor să citească întregul interviu: AICI (https://basilica.ro/interviu-cu-mitropolitul-nifon- 
prin-dialogul-intre-crestini-se-face-cea-mai-buna-si-necesara-misiune-ortodoxa/? 
swcfpc&fbclid=IwAR3IDOnSD5sOpwi7kkecGX0oz4u OzegakvHl2bpqAitercj q552X2_wR2Jbw) 

Acest articol a fost publicat în Antiecumenism, Antimasonerie Împotriva ereticilor, Blasfemie, Dușmanii 
României, epoca antihristica, Erezii, Noua Ordine Mondială, Ortodoxie și etichetat Basilica.ro 
ecumenism, eretic ecuemnist, impotriva ecumenismului, interviu, pseudo-mitropolitul Nifon Mihaita. 


Pune un semn de carte cu legătura permanentă. 


Tema: Misty Lake de WordPress.com. 


